สีเหลืองเบี่ยงสะพานคลองสามวา และแจ้งวัฒนะ 4 ถึงวงเวียนหลักสี่
การรถไฟฟ้าขนส่งมวลชนแห่งประเทศไทย (รฟม.) แจ้งว่า บมจ.ซิโน-ไทย เอ็นจีเนียริ่งฯ ผู้รับจ้างก่อสร้างงานโยธาโครงการรถไฟฟ้าสายสีชมพู ช่วงแคราย-มีนบุรี กำหนดปิดเบี่ยงจราจรบนสะพานข้ามคลองสามวาชั่วคราว บนถนนสีหบุรานุกิจฝั่งขาเข้าและฝั่งขาออก เพื่อดำเนินงานติดตั้งคานรับทางวิ่ง สำหรับก่อสร้างโครงการ ในวันที่ 7-12 เม.ย. ในช่วงเวลา 22.00-04.00 น. (ใช้เวลาดำเนินงานประมาณ 15-20 นาที) ทั้งนี้ ผู้ที่ต้องการมุ่งหน้าหลักสี่ ให้เบี่ยงเข้าถนนสุวินทวงศ์ เพื่อเชื่อมต่อถนนรามอินทราทดแทน และภายหลังเสร็จสิ้นการดำเนินงาน สามารถใช้เส้นทางบนสะพานข้ามคลองสามวาได้ตามปกตินอกจากนี้ บมจ.ซิโน-ไทย เอ็นจีเนียริ่งฯ กำหนดปิดเบี่ยงจราจรพื้นราบทุกช่องทางชั่วคราว บนถนนแจ้งวัฒนะ ฝั่งขาออก มุ่งหน้ามีนบุรี ตั้งแต่บริเวณซอยแจ้งวัฒนะ 4 ถึงบริเวณก่อนออกสู่วงเวียนหลักสี่ เพื่อให้ กฟน.รื้อถอนเสาไฟฟ้าหลบแนวการก่อสร้างโครงการ ในวันที่ 10 เม.ย. ในช่วงเวลา 22.00-04.00 น. ทั้งนี้ ผู้ใช้ทางฝั่งขาออก ให้ใช้สะพานข้ามแยกวงเวียนหลักสี่ และกลับรถบริเวณศูนย์รักษาความปลอดภัย 17 รามอินทรา เพื่อเข้าสู่วงเวียนหลักสี่ ทดแทน และผู้เข้า-ออกซอยแจ้งวัฒนะ 4 ซอยแจ้งวัฒนะ 2 และรีเจนท์ โฮม คอนโด สามารถใช้งานได้ตามปกติ โดยแจ้งเจ้าหน้าที่บริเวณพื้นที่ปฏิบัติงาน.
บมจ.ซิโน-ไทย เอ็นจีเนียริ่งฯ ผู้รับจ้างก่อสร้างงานโยธาโครงการรถไฟฟ้าสายสีชมพู ช่วงแคราย-มีนบุรี กำหนดปิดเบี่ยงจราจรบนสะพานข้ามคลองสามวาชั่วคราว บนถนนสีหบุรานุกิจฝั่งขาเข้าและฝั่งขาออก
สายสีชมพู,โครงการรถไฟฟ้าสายสีชมพู,สร้างรถไฟฟ้า,เบี่ยงการจราจร,ถนนแจ้งวัฒนะ,วงเวียนหลักสี่,ข่าววันนี้